钦定古今图书集成/明伦汇编/闺媛典/第105卷 > 皇清十一 > 刘国平妻李长娘
## 钦定古今图书集成/明伦汇编/闺媛典/第105卷 > 皇清十一 > 刘国平妻李长娘

按《建宁县志》：“李氏名长娘，武调保杨源刘国平妻。年二十丧夫，矢志自守，事姑抚子，曲尽慈孝。顺治辛卯，为贼所掠，欲污之。李绐贼曰：‘属目之地，不羞耻耶？归营从汝，未晚也’。贼喜，释其缚而偕行。至楚，上三岭，过石桥，遂投崖死，时年二十六。贡士徐中极避地杨源，知其事，白于司，谕表其庐。”